stanford-oval/wikipedia huggingface dataset:
2006 בישראל
חינוך, מדע, טכנולוגיה ובריאות

בעלי תפקידים:
שר החינוך, התרבות והספורט – לימור לבנת (1 בינואר–14 בינואר), מאיר שטרית (18 בינואר–4 במאי); שרת החינוך – יולי תמיר (4 במאי–31 בדצמבר)
שר המדע והטכנולוגיה – רוני בר-און (18 בינואר–4 במאי); שר המדע, התרבות והספורט – (4 במאי–30 באוקטובר) אופיר פינס-פז
שר הבריאות – דני נוה (1 בינואר–14 בינואר), יעקב אדרי (18 בינואר–4 במאי), יעקב בן יזרי (4 במאי–31 בדצמבר)
תקציב משרד החינוך לשנת 2006 עמד על כ־26 מיליארד שקל, תקציב משרד המדע והטכנולוגיה עמד על כ־100 מיליון שקל ותקציב משרד הבריאות עמד על כ־15.2 מיליארד שקל. 4.53% מהתמ"ג בישראל הוצא על מחקר ופיתוח.
מספר הסטודנטים באוניברסיטאות ובמכללות בישראל בשנת 2006 עמד על כ־245,000. בשנת הלימוד תשס"ו למדו כ-2,109,463 תלמידים ובשנת הלימוד תשס"ז למדו כ-2,129,216 תלמידים במוסדות החינוך.
מקרה ראשון של התפרצות שפעת העופות התגלה בישראל ב־17 במרץ בקיבוצים חולית ועין השלושה שבדרום הארץ ובמושב שדה משה שבחבל לכיש. ב־20 במרץ דווח על הידבקות עופות בשני יישובים נוספים בדרום – ניר עוז ועמיעוז. ב־23 במרץ אימת משרד הבריאות את התפשטות המחלה למושב בקעות בבקעת הירדן. ב-31 במרץ, התגלה מוקד נוסף של מגפת שפעת העופות, בקיבוץ כרם שלום הסמוך לקיבוץ חולית.
ב-29 במרץ נערך ליקוי חמה שנצפה בישראל באופן חלקי של 83%. ב-11 ביוני, נחשפו בירושלים 1,400 מכתבים של המדען המפורסם היהודי אלברט איינשטיין.
ב־7–15 בדצמבר ביקר המדען האנגלי המפורסם, סטיבן הוקינג, בישראל וברשות הפלסטינית. במהלך ביקורו פגש את ראש הממשלה אולמרט וכן פרחי מדע באירוע שמאורגן בידי המועצה הבריטית לתרבות במוזיאון בלומפילד למדע בירושלים. כמו כן, הוא הרצה בפני כ־1,000 איש באוניברסיטה העברית וביקר במכון ויצמן ובאוניברסיטת תל אביב, בהם פגש את נציגי האקדמיה למדעים של ישראל.
מקבלי פרס ישראל לשנת 2006 – פרופ' חיים אדלר ופרופ' מרים בן-פרץ (חינוך), יעקב בלידשטיין (מחשבת ישראל), פרופ' פנינה זלצמן ופרופ' מנדי רודן (מוזיקה), יעקב חודורוב ורלף קליין (ספורט), פרופ' רות לפידות ופרופ' אמנון רובינשטיין (משפטים), פרופ' נחום קידר (חקלאות), פרופ' צבי רפופורט (כימיה) ודבורה עומר, אל שווימר והתזמורת האנדלוסית הישראלית (מפעל חיים ותרומה מיוחדת לחברה ולמדינה).
חינוך, מדע, טכנולוגיה ובריאות > איכות הסביבה

בשנת 2006 חלה ירידה בזיהום האוויר. בגוש דן נמדדו 59 ימים עם זיהום אוויר גבוה וגבוה מאוד, לעומת 61 ימים בשנת 2005. בירושלים נמדדו 32 ימים עם זיהום אוויר גבוה, לעומת 52 ימים בשנת 2005, בחיפה נמדדו 15 ימים עם זיהום אוויר גבוה וגבוה מאוד, לעומת 11 ימים בשנת 2005. בפברואר התחיל יישום מדרגת ההפחתה השנייה באמנת התעשיינים עם המשרד להגנת הסביבה שגרם להפחתת מזהמי האוויר מהתעשייה. במרץ נכנסה לתוקפה תקנה חדשה המחייבת בדיקת פליטה ברכבי בנזין משנת 1995 ומעלה. ב־3 ביולי, החלה הפעלת תחנת הכוח רדינג בגז טבעי בלבד. במהלך השנה נכנסו תקני "יורו 4" כתקני חובה, המגבילים את הפליטה המרבית מכלי הרכב בעשרות אחוזים ביחס לתקנים הקודמים. מפלס הכנרת בחודש מאי עמד על 210.68 - מטר ובחודש דצמבר על 212.03 - מטר, ירידה לעומת שנת 2005, שבה בחודשים מאי ודצמבר מפלס הכנרת היה 209.73 - מטר ו־211.64 - מטר בהתאמה. מגמה דומה חלה גם במפלס המים בים המלח, 417.68 - מטר במאי ו־418.53 - מטר בדצמבר לעומת 416.9 - מטר ו־417.55 - מטר בהתאמה. מגמת ירידת מפלס הכנרת וים המלח החלה ב-2004 לאחר עלייה משמעותית במפלס ב-2003. נוסף על כך, חלה מגמת עלייה משנת 2004 במליחות (ריכוז כלורידים) במיליגרם לליטר בכנרת סך הכל נפלטו בשנה זו 74,650,000 טונות של גזי חממה (10.58 טונות לנפש) לעומת 72,438,000 טונות של גזי חממה (11.52 טונות לנפש) בשנת 2000.
חינוך, מדע, טכנולוגיה ובריאות > אירועים אחרים

9 בספטמבר – רעידת אדמה במגניטודה 4.4 בסולם ריכטר שמוקדה היה במעלה אפרים בצפון הבקעה הורגשה ברחבי הארץ.
דמוגרפיה

מספר תושבי ישראל עלה במהלך 2006: בסוף השנה היו 7,116,700 איש בישראל לעומת 6,990,700 בסוף 2005, עלייה של 1.8%. אוכלוסיית היהודים וה"אחרים" (נוצרים לא ערבים ואנשים ללא סיווג דת), בהשוואה לשנת 2005, צמחה בשיעור של 1.6%, לעומת אוכלוסיית הערבים (מוסלמים, נוצרים ודרוזים) שצמחה בשיעור של 2.6%. במהלך השנה חלה עלייה במספר התושבים בכל מחוזותיה ונפותיה של המדינה. המחוז בעל העלייה החדה ביותר במספר התושבים היה: מחוז המרכז, עם עלייה של 2.4%. מיקום שלוש הערים הגדולות לא השתנה אך מספר תושביהם השתנה, כך שהעיר הגדולה ביותר בישראל הייתה ירושלים, אחריה תל אביב ובמקום השלישי חיפה.
התפלגות אוכלוסייה לפי לאום:
| לאום | 2006 | 2005 |
| --- | --- | --- |
| יהודים ואחרים | 80.1% | 80.3% |
| ערבים | 19.9% | 19.7% |
גידול אוכלוסייה בשלוש הערים הגדולות:
| עיר | 2006 | 2005 | שינוי באחוזים |
| --- | --- | --- | --- |
| ירושלים | 733,300 | 719,900 | 1.9% |
| תל אביב–יפו | 384,400 | 378,900 | 1.5% |
| חיפה | 266,300 | 267,000 | 0.3%- |
ב־2006 חלה עלייה של 3.8% במספר הזוגות המתגרשים לעומת 2005, עלייה של 10.4% במספר הזוגות המתגרשים בירושלים לעומת 2005 ועלייה של 4.4% במספר הזוגות המתגרשים בתל אביב לעומת 2005.
דמוגרפיה > עלייה

בעלי תפקידים:
השר לקליטת העלייה – ציפי לבני (1 בינואר–4 במאי), זאב בוים (4 במאי–31 בדצמבר)
תקציב המשרד לקליטת העלייה עמד על כ־1.4 מיליארד שקל.
בשנת 2006 עלו ארצה 20,955 עולים חדשים, רובם ממזרח אירופה (37.17%), כאשר דווקא המדינה שממנה הגיע מספר העולים הגדול ביותר הייתה אתיופיה (3,613 עולים חדשים), לעומת 2005 בה עלו ארצה 22,806 עולים חדשים, גם הם רובם ממזרח אירופה (43.19%), אלא שהמדינה שממנה הגיע מספר העולים הגדול ביותר הייתה רוסיה (4,221 עולים חדשים).
נפטרו

(קטגוריה:ישראלים שנפטרו ב-2006)
4 בינואר – אירווינג לייטון, משורר יהודי קנדי (נולד ב-1912)
22 בינואר – יואל דה-מלאך חוקר חקלאות ובוטנאי ישראלי, חתן פרס ישראל (נולד ב-1924)
28 בינואר – הרב יצחק כדורי, זקן המקובלים (נולד ב-1900)
14 בפברואר – שושנה דמארי, זמרת ישראלית (נולדה ב-1923)
26 בפברואר – שלמה ניצן, סופר ומתרגם ישראלי (נולד ב-1921)
26 במרץ – רודולף ורבה, פרופסור לפרמקולוגיה סלובקי יהודי, ניצול אושוויץ (נולד ב-1924)
13 באפריל – מיכאל שיר, סופר ישראלי (נולד ב-1923)
26 באפריל – יובל נאמן, פיזיקאי, פוליטיקאי ישראלי ואיש צבא (נולד ב-1925)
26 באפריל – הרב משה הלברשטאם, דיין בבד"ץ של העדה החרדית (נולד ב-1932)
28 באפריל – בן-ציון אורגד, מלחין ישראלי, זוכה פרס ישראל (נולד ב-1926)
29 באפריל – הרב משה שמואל שפירא - ראש ישיבת באר יעקב ומחשובי ראשי הישיבות בזמנו. חבר מועצת גדולי התורה של תנועת דגל התורה, וחבר נשיאות מפעל הש"ס (נולד ב-1917)
11 במאי – יוסי בנאי, זמר ושחקן ישראלי, זוכה פרס ישראל (נולד ב-1932)
19 במאי – יצחק בן אהרון, מדינאי ישראלי, אחד המנהיגים החשובים של תנועת העבודה, חתן פרס ישראל (נולד ב-1906)
23 במאי – ברכה עדן, פסנתרנית ישראלית (נולדה ב-1928)
24 במאי – יעל רום, טייסת, האישה הראשונה שסיימה קורס טיס (נולדה ב-1932)
29 במאי – ברכה רמות, פרופסור לרפואה וכלת פרס ישראל לרפואה (נולדה ב-1927)
5 ביוני – יוסף דורפמן, מלחין ומורה ישראלי (נולד ב-1940)
10 ביוני – צבי צימרמן, חבר הכנסת מטעם הציונים הכלליים וגח"ל (נולד ב-1913)
13 ביוני – מיכאל כספי, עורך דין ואיש ציבור ישראלי (נולד ב-1914)
25 ביוני – גד נבון, איש צבא ודת ישראלי, הרב הצבאי הראשי ה-3 של צה"ל (נולד ב-1922)
26 ביולי – עזרא פליישר, חוקר הפיוט והתפילה, זוכה פרס ישראל (נולד ב-1928)
26 ביולי – רב-סרן רועי קליין נהרג בקרב בבינת ג'בייל בעת שנשכב על רימון ובמותו הציל את חיי חייליו (נולד ב-1975)
18 באוגוסט – עמנואל מורנו, קצין בסיירת מטכ"ל (נולד ב-1971)
21 באוגוסט – ס. יזהר, סופר ישראלי (נולד ב-1916)
26 באוגוסט – יוסף הדר, מלחין ישראלי (נולד ב-1926)
29 באוגוסט – בנימין רביץ, פסנתרן ישראלי (נולד ב-1946)
8 בספטמבר – ישראל טוויטו, פעיל חברתי ישראלי (נולד ב-1965)
8 באוקטובר – יעקב מלץ, שופט בית המשפט העליון ומבקר המדינה הרביעי (נולד ב-1923)
13 בספטמבר – רבי אברהם אלטר פולק, האדמו"ר מבערגסאז-פתח תקווה, ובנו החורג של האדמו"ר רבי אהרן רוקח מבעלז (נולד ב-1934)
17 באוקטובר – ראובן דיין, שחקן ישראלי (נולד ב-1943)
21 בנובמבר – אליעזר וולדינברג, רב, מחבר שו"ת ציץ אליעזר, מגדולי הפוסקים במאה העשרים (נולד ב-1916)
30 בנובמבר – עלי מוהר, פזמונאי ופובליציסט ישראלי (נולד ב-1948)
8 בדצמבר – משה ברנשטיין, צייר ישראלי (נולד ב-1920)
16 בדצמבר – פנינה זלצמן, פסנתרנית ישראלית (נולדה ב-1922)
17 בדצמבר – הרב יהושע יגל, מייסד וראש הישיבה של מדרשיית נועם בפרדס חנה (נולד ב-1916)
24 בדצמבר – אורי דן, סופר ועיתונאי ישראלי (נולד ב-1935)
28 בדצמבר – גרשון שקד, חוקר ספרות עברית וחתן פרס ישראל (נולד ב-1929)
31 בדצמבר – יעקב חודורוב, שוער כדורגל ישראלי (נולד ב-1927)
לקריאה נוספת

נסים משעל, ישראל 60 (2006, עמ' 384 - 393), ידיעות ספרים, 2008
מירי ברוך

| --- | --- |

 לידה:  1944 (בת 81 בערך) ירושלים, פלשתינה (א"י) 
 ענף מדעי:  ספרות, ספרות ילדים
 מקום לימודים:  אוניברסיטת קליפורניה בלוס אנג'לס  אוניברסיטת תל אביב  אוניברסיטת בר-אילן 
 מנחה לדוקטורט:  אברהם בנד
 מוסדות:  האוניברסיטה העברית בירושלים  מכללת לוינסקי לחינוך 
 
מירי ברוך (נולדה ב-1944) היא פרופסור לספרות (אמריטה) בבית הספר לחינוך של האוניברסיטה העברית בירושלים ובמכללת לוינסקי לחינוך שבתל אביב. מתמקדת בחקר ספרות ילדים.
רכשה את תאריה האקדמיים באוניברסיטת תל אביב ובאוניברסיטת בר-אילן, את הדוקטורט כתבה בשנת 1979 באוניברסיטת UCLA שבקליפורניה. עבודת הדוקטורט, שנכתבה בהדרכתו של פרופ' ארנולד בנד, נושאת את השם: "נתן זך- הרומנטיקן המר".
ברוך פרסמה עשרות אנתולוגיות של שירה וספרות לילדים, מקראות לתלמידי בית הספר היסודי, וספרי עיון אחדים, בהם:
"והם חיים בעושר ואושר--- " : תאוריות חדשות בחקר המעשייה
בעקבות "הנסיך הקטן" : פרקי עיון ומחקר
ילד אז - ילד עכשיו : עיון משווה בספרות ילדים
סוגיות וסוגים בשירת ילדים
עיונים בשירת דליה רביקוביץ'
מולאן 2

| --- | --- |

 מבוסס על:  מולאן 
 בימוי:  דרל רוני 
 תסריט:  רוג'ר ס.ה. שולמן 
 עריכה:  פם זיגנהאגן 
 מדבבים:  מינג-נה ון ג'ורג' טאקיי ניורקי מוריטה ג'רי טונדו ג'ון פורי סון-טק הו פרדה פו שן פרנק ולקר לורן טום סנדרה או ברדלי דריל וונג גידי ווטנבה מרק מוסלי הארווי פירסטיין לוסי לו כריסטופר לויד 
 מוזיקה:  ג'ואל מקנילי 
 מדינה:  ארצות הברית 
 חברת הפקה:  סרטי וולט דיסני, אולפני דיסניטון 
 חברה מפיצה:  InterCom, דיסני+, וודו, נטפליקס, Walt Disney Studios Home Entertainment 
 שיטת הפצה:  וידאו על פי דרישה, ישירות לווידיאו 
 הקרנת בכורה:  10 בנובמבר 2004 
 משך הקרנה:  78 דק' 
 שפת הסרט:  אנגלית 
 סוגה:  סרט פעולה, סרט מוזיקלי, סרט לכל המשפחה, סרט קומדיה, סרט הרפתקאות 
 מקום התרחשות:  סין 
 סרט קודם:  מולאן 
 movies.disney.com/mulan-2
 דף הסרט ב־IMDb
 
מולאן 2 (באנגלית: Mulan II) הוא סרט ההמשך לסרט "מולאן" מבית דיסני אשר הופץ ישירות בווידאו בשנת 2004. הסרט ממשיך את עלילת פא מולאן אשר הצילה את סין מצבא ההונים. זהו הסרט השני בזיכיון סרטי מולאן של דיסני.
עלילת הסרט

לאחר שפא מולאן הצילה את סין מתוקפים בסרט הקודם, מושו, דרקון שמשמש כמגן שלה, מקבל מעמד מיוחד במקדש הרוחות של משפחתה. במקדש הרוחות גרות הרוחות של כל האנשים משושלת פא שמתו, והם מגנים על חברי השושלת החיים, שהם משפחתה של מולאן.
לי שאנג, מפקדה של מולאן בסרט הקודם, מציע למולאן נישואים חודש לאחר אירועי הסרט הקודם, והיא מסכימה. הרוחות במקדש הרוחות אומרות למושו שכשתתחתן, כבר לא תהיה חלק ממשפחת פא, ומושו לא יוכל להגן עליה, ולכן הוא יאבד את המעמד המיוחד שלו. בגלל זה מושו מנסה למנוע מהשניים להתחתן במהלך כל הסרט, בטענה שהם לא מתאימים אחד לשני.
קיסר סין מבקש ממולאן ושאנג ללוות שלוש נסיכות לממלכה התיכונה, כדי שיתחתנו עם שלושה נסיכים שם, וכך ייווצר שלום בין שתי הממלכות. אם לא יגיעו לממלכה תוך שלושה ימים, לסין לא תהיה הגנה נגד המונגולים שיתקפו אותה. למולאן ושאנג מצטרפים שלושה חיילים מהסרט הקודם. במהלך המסע מתאהבות הנסיכות בחיילים, וממאנות להתחתן עם נסיכי הממלכה התיכונה. עקב זאת מולאן מחליטה למנוע את החיבור בין שתי הממלכות, ואת החתונה, למורת רוחו של שאנג. מושו, שמנסה לסכסך בין השניים כדי שיפרדו, מצליח לשכנע את שאנג שמולאן מנצלת אותו.
במהלך מסעם מושו נאלץ להתוודות למולאן על מה שעשה, והיא מנסה לתקן את יחסיה עם שאנג, כשאת השיירה תוקפים שודדים. חברי השיירה מצליחים להציל את שלוש הנסיכות, אך הגשר שעליו נמצאים מולאן ושאנג מתמוטט, והשניים עומדים ליפול לנהר, כי משקלם רב מדי עבור הגשר הממוטט. שאנג עוזב את הגשר ונופל לנהר, ובכך מציל את מולאן.
מולאן ממשיכה במסעה לממלכה התיכונה, ומחליטה להציע לשליט הממלכה שאחד מבניו יתחתן איתה, כדי למנוע את השידוך הכפוי בין הנסיכות לבין בניו של השליט. שאנג, ששרד את הנפילה, מגלה זאת ומנסה לעצור אותה, ובעזרת מושו מצליח לבטל את החתונה. מולאן ושאנג מתחתנים, והנסיכות משוחררות משידוכן, שוב הודות למושו.
שאנג ומולאן מאחדים בין מקדשי המשפחות, ולכן מושו מורשה לשמור על מעמד הכבוד שלו, ועל מעמדו כמגינה של מולאן.
הדמויות והמדבבים לעברית

מולאן (רינת גבאי): גיבורת הסרט, מאוהבת בשאנג ומנסה לבטל את הנישואים בכפייה של בנות הקיסר לנסיכים של לורד צ'ינג.
קפטן שאנג (ליאור אשכנזי): קפטן המאוהב במולאן ולא הולך אחרי ליבו, אלא תמיד ממלא חובות והוראות. בסוף הסרט מציע נישואין למולאן.
מושו (תומר שרון): דרקון דמוי חרדון, חברה הטוב של מולאן. מנסה להפריד בין מולאן לשאנג בשביל לשמור על כס הכבוד שלו.
קריקי (פרנק וולקר): צרצר המזל של מולאן.
יאו (מיכה אוזין סליאן): בחור נמוך ושרירי, מתאהב במיי הנסיכה.
לינג (מומי לוי): בחור גבוה וצנום, צוחק מבדיחות לא מצחיקות ומספר בדיחות סתמיות, מתאהב בטינג טינג הנסיכה.
צ'ין-פאו (ליאור זוהר): בחור שמן וגדול, אוהב אוכל ורוצה אישה בשלנית, מתאהב בסו הנסיכה.
טינג טינג (לימור שפירא): הבכורה שבבנות הקיסר, לרוב צמודה לחוקים וכללים, מתאהבת בלינג.
מיי (מיכל צפיר): הנסיכה האמצעית, אוהבת לעבור על החוקים, מתאהבת ביאו.
סו (לירז צ'רכי): הקטנה שבבנות הקיסר, בשלנית נהדרת, מתאהבת בצ'ין-פאו.
לורד צ'ינג (אוהד שחר): הלורד של הממלכה התיכונה במונגוליה.
פא-זו (אלי גורנשטיין): אביה של מולאן.
סבתא (דבי בסרגליק): סבתה של מולאן.
צ'יקי : בנו הבכור של לורד צ'ינג, כמעט התחתן עם מולאן.
פסקול

"שיעור מספר אחת" – מולאן וילדות הכפר
"האחת שאני אוהב" – יאו, לינג וצ'ין פאו
"כמו כל הנערות" – מיי, סו וטינג-טינג
פוסידון (סרט)

| --- | --- |

 מבוסס על:  פוסידון (סרט) 
 בימוי:  וולפגנג פטרסן 
 הופק בידי:  מייק פלייס, עקיבא גולדסמן 
 תסריט:  מרק פרוטוסוויץ', פול אטנסיו, פול גאליקו 
 עריכה:  פטר הונס 
 שחקנים ראשיים:  ג'וש לוקאס מיה מאסטרו אנדרה בראוור פרגי דיוויד רייוורס Caroline Lagerfelt Jenae Altschwager גורדון תומסון קווין דילון ג'ימי בנט אמי רוסום קורט ראסל פרדי רודריגז מייק ווגל ריצ'רד דרייפוס ג'קינדה ברט Vincent De Paul בפסקה זו רשומה אחת נוספת שטרם תורגמה 
 מוזיקה:  קלאוס באדלט 
 צילום:  ג'ון סיל 
 מדינה:  ארצות הברית ארצות הברית
 חברת הפקה:  האחים וורנר, אירווין אלן, Virtual Studios, Warner Bros. Pictures 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  12 במאי 2006 
 משך הקרנה:  99 דק' 
 שפת הסרט:  אנגלית, ספרדית 
 סוגה:  סרט פעולה, סרט מבוסס יצירה ספרותית, סרט אסונות, סרט דרמה 
 מקום התרחשות:  האוקיינוס האטלנטי 
 תקופת התרחשות:  תחילת שנה חדשה 
 הכנסות באתר מוג'ו:   poseidon
 אתר רשמי
 דף הסרט ב־IMDb
 
פוסידון (באנגלית: Poseidon) הוא סרט הרפתקאות/אסונות אמריקאי מ-2006 בבימויו של וולפגנג פטרסן. הסרט מבוסס על הספר בעל השם הזהה פוסידון שנכתב על ידי פול גאליקו.
סרט זה הוא עיבוד קולנועי שני על ספינת הפוסידון, לאחר צאת הסרט הרפתקה בפוסידון משנת 1972.
עלילת הסרט

פוסידון, ספינת שעשועים בה חוגגים את כניסת השנה החדשה, עושה דרכה לעבר ניו יורק. הנוסעים המרכזיים:
ג'ניפר וכריסטיאן - זוג שמתארס אך חושש לספר לאביה של ג'ניפר, רוברט רמזי (קורט ראסל), ראש עיריית ניו יורק לשעבר.
נוסעת סמויה בשם אלנה שהתגנבה לשיט בעזרת החבר שלה, ולנטיין, העובד במטבח.
נוסעים נוספים - ריצ'רד נלסון, ארכיטקט מיואש שנעזב על ידי אהובו; דילן, מהמר הבית של הקזינו; מגי וקונור, אם ובן.
גל עצום, בגובה כ-45 מטר מאיים על הספינה ברגע כניסת השנה החדשה. נלסון מנסה להתאבד, אבל חוזר בו כשמגלה את הגל ויורד לבטן האוניה. הצוות מנסה להפנות את החרטום לגל אבל נכשל, והספינה מתהפכת. עשרות נוסעים נהרגים בהתהפכות ובנפילה למים. צוות ההגאים מת במקום, וצוות המטבח מת מהתפוצצויות גז.
באולם הנשפים ההפוך, רב החובל מייקל ברדפורד קורא לכולם להישאר רגועים ואומר שאות מצוקה נשלח. דילן מסרב להישאר ומתחיל לעזוב כשמגי וקונור הולכים אחריו. רוברט רמזי, נואש למצוא את בתו שנתקעה באולם הריקודים התחתון (שעכשיו מעליהם), מצטרף למרות מחאות רב החובל. נלסון, הארכיטקט, מודיע להם שהחלונות לא יחזיקו מעמד בלחץ, מה שמחזק את דעת החבורה לעזוב. ולנטיין לוקח אותם לעבר מעלית השירות ליד חדר האוכל, אולם הוא נופל למותו. החבורה עולה לאולם הריקודים, שם הם מוצאים את אלנה, ג'ני ונוסע בשם לארי שהצילו את כריסטיאן מחפצים שנפלו עליו. הם מגיעים למדרגות ומטפסים על כבל ברזל לצד השני, אולם בזמן שלארי השיכור מנסה לעבור, מנוע נופל על הכבל והורג אותו במקום. דילן קופץ לשלולית שבתחתית המדרגות עם צינור והופך אותו למין אומגה בשביל ג'ני ורוברט.
בינתיים, אחד המנועים מבחוץ מתפוצץ ומשקע את הספינה עוד יותר. כפי שנלסון חזה, חלונות אולם הנשפים מתחילים להיסדק. רב החובל ברדפורד מבין שהוא טעה ומתחבק בדמעות עם זמרת האונייה גלוריה. החלונות נשברים וכל מי שנשאר באולם טובע במקום.
החבורה מטפסת אנכית דרך פיר אבל מגלה שהפתח מוברג. קונור, עם ידיו הקטנות, מצליח להבריג החוצה שנים מהברגים עם צלב של אלנה, והם מצליחים לצאת רגע לפני שהפיר מוצף. הם מגיעים לתא לחץ שהשסתום שלו יכול להיפתח רק בלחץ אדיר. בלית ברירה הם מציפים את המכל וברגע האחרון, לפני שנגמר להם האוויר, השסתום נפתח והם עוברים לתא הבא. בזמן הצלילה השמלה של אלנה נתפסת בחוטי ברזל והיא טובעת למוות, אחרי שהיא מקבלת מכה בראש. החבורה מגיעה למבוי סתום, אולם פיצוץ נוסף, מרים מעט את האונייה מעל המים והחבורה מצליחה להגיע לחדר המדחסים, שפועלים במלוא הכח פנימה. קונור נתפס בתוך כלוב, אבל דילן מצליח למוצא פתח ולהוציא אותו לפני שהוא טובע. חדר הבקרה של המדחסים נמצא עמוק מתחת לפני המים. רמזי צולל לתוך חדר הבקרה כדי לעצור את המדחסים, אבל הידית שבורה. רגע לפני שהוא טובע למוות, רמזי מצליח להפוך את תנועת האוורור כלפי חוץ. דילן זורק מכל גז לעבר המדחס הקרוב ועוצר אותו. החבורה קופצת מבעד לפתח למים ושוחה לסירת ההצלה שצפה מחוץ לספינה, בדיוק בזמן לצפות באונייה מתהפכת בחזרה ושוקעת.
ראו גם

הרפתקה בפוסידון
פו הדב: סיפורו של פיל נפיל

| --- | --- |

כרזת הסרט בישראל
 מבוסס על:  פו הדב 
 בימוי:  פרנק ניסן 
 הופק בידי:  חברת וולט דיסני
 תסריט:  בריאן הולפלד אוון שפיליוטופולוס
 מדבבים:  ג'ים קומינגס קת' סוסי פיטר קאלן קייל סטריינג'ר קן סנסום ניקיטה הופקינס ג'ון פידלר ברנדה בלתין 
 מוזיקה:  ג'ואל מקנילי 
 מדינה:  ארצות הברית 
 חברת הפקה:  סרטי וולט דיסני, אולפני דיסניטון 
 חברה מפיצה:  בואנה ויסטה
 שיטת הפצה:  וידאו על פי דרישה 
 הקרנת בכורה:  11 בפברואר 2005
 משך הקרנה:  68 דקות
 שפת הסרט:  אנגלית 
 סוגה:  סרט פנטזיה, מחזמר, סרט לכל המשפחה, סרט ילדים, סרט קומדיה 
 תקציב:  $20,000,000
 הכנסות:  $52,858,433
 הכנסות באתר מוג'ו:   poohsheffalumpmovie
 סרט קודם:  פו הדב: האביב של רו (2004)
 סרט הבא:  פו הדב: פיל נפיל בחג ליל כל הקדושים (2005)
 אתר רשמי
 דף הסרט ב־IMDb
 
פו הדב: הסיפור של פיל נפיל (באנגלית: Pooh's Heffalump Movie, הופץ לווידאו בשם פו הדב: סיפורו של פיל נפיל) הוא סרט הנפשה המבוסס על עלילת סיפורי "פו הדב" אשר הופק על ידי חברת וולט דיסני ויצא לאקרנים לראשונה במהלך שנת 2005. זהו הסרט הרביעי המבוסס על זיכיון פו הדב של חברת דיסני.
תקציר העלילה

פו הדב וחבריו מגלים עקבה ענקית ביער שלא יודעים של מי היא, ארנב החכם שבחבורה גילה שהיא של חיה גדולה הנקראת "פיל נפיל".
פו הדב, ארנבי, חזרזיר, טיגר ואיה יוצאים במסע חיפושים מחוץ ליער ת"ק פרסאות אחר הפיל-נפיל.
היחיד שבחבורה שלא יצא לחיפושים אחר ה'פיל-נפיל' היה רו, כיוון שחבריו אמרו לו שהוא קטן מדי.
רו נאלץ לצאת לבדו לחפש את הפיל נפיל.
כאשר רו מוצא את פילוני הפיל-נפיל הוא מבין שהפיל-נפיל אינו יצור מסוכן. רו והפיל-נפיל הפכו לחברים ונהנו קצת ביער ת"ק פרסאות.
אבל אחרי שחבריו של רו מוצאים את פילוני הם מנסים לצוד אותו, אך רו אומר להם שהוא לא יצור מסוכן.
פילוני ורו וחבריו נהיו חברים ופילוני גם נכנס לתוך החבורה של היער.
דמויות

פילוני (עומר ברנד) – הוא הפיל נפיל שחבריו של רו מנסים לצוד אותו.
רו (אבינועם עמית יוסף) – קנגורו שובב. חבריו מציעים לו לא לצאת אתם לחיפושים אחר פילוני, אז הוא נאלץ לצאת לבדו.
קנגה  (מיכל צפיר) – אמא של רו.
פו הדב (סער בדישי) – דובון שאוהב מאוד דבש, חבר של רו ואחד מאלה שעוקבים אחר פילוני.
חזרזיר (עפרון אטקין) – חזיר קטן, פחדן וורדרד אשר מנסה תמיד לעזור לכולם. ואחד מאלה שעוקבים אחרי פילוני.
טיגר (איציק סיידוף) – טיגריס שחצן וקופצני, גם הוא חבר של רו ואחד מאלה שעוקבים אחר פילוני.
ארנב (דור צויגנבום) – ארנב רגיש וחכם, הוא בעצם מגלה את העקב של פילוני ומדריך את כולם למסע אחריו.
איה (אלי גורנשטיין) – חמור אפור ופסימי אשר נוהג לקטר על כך שלא מתייחסים אליו. גם כן הוא ברוב זקנותו יוצא למסע אחר פילוני.
ראו גם

הרפתקאותיו הרבות של פו הדב
טיגר: הסרט
הסרט הגדול של חזרזיר
מגדל המים בשכונת מונטיפיורי

| --- | --- |

מגדל המים בשכונת מונטיפיורי
 מידע כללי
 סוג:  מגדל מים 
 מיקום:  תל אביב-יפו 
 מדינה:  ישראל 
 
 קואורדינטות:  32°04′11″N 34°47′19″E﻿ / ﻿32.06975°N 34.78873°E﻿ / 32.06975; 34.78873
 תבנית:לשוניות2
 
תצורת מגן דוד בתחתית מכל המים
צולם ב-2016 לאחר סיום העבודות לשיפוץ המגדל
מגדל המים בשכונת מונטיפיורי הוא מגדל מים שנבנה ברחוב בית שמאי 9 בשכונת מונטיפיורי בתל אביב. האתר הוכרז כאתר מורשת על ידי המועצה לשימור אתרי מורשת בישראל ועבר שיפוץ בשנת 2014.
ההיסטוריה של המגדל

שכונת מונטיפיורי הוקמה ב-1925 על שטח בו גדל לפני כן פרדס מונטיפיורי (נשתל ב-1842 ונעקר ב-1923). לצורך השקיית הפרדס נחפרה במקום באר ולידה נבנה בית באר בן 2 קומות (שכונה "מכון המים"). לאחר הקמת השכונה הזינו מי הבאר באמצעות המשאבות של מכון המים את המערכת לאספקת מים של תושבי השכונה. ב-1931 החל ועד השכונה לתכנן מגדל מים כתחליף למכון המים ומתוך כוונה להרוס את מכון המים ולהשתמש באבניו. לבסוף בשנת 1935 הקים תושב השכונה, המהנדס יעקב צוואנגר את המגדל שבהתאם לתכנון ניזון מאותה באר מים ישנה. המגדל שירת את תושבי השכונה, שהייתה רשות עצמאית, עד שנת 1943 אז סופחה השכונה לתל אביב והמגדל חובר למערכת המים של העיר. לפני מלחמת העצמאות שימש המגדל לאימונים של חברי ארגון ההגנה.
לאחר שהוגדר כאתר מורשת בוצעו במגדל, ב-2014, פעולות שימור בהובלתה של האדריכלית ענת ארז ברלוביץ'.
המגדל מוזכר בספרה של לאה גולדברג ידידי מרחוב ארנון.
תיאור המבנה

גובה המגדל כ-15 מטר ובראשו מכל בטון בקיבול של כ-110 מ"ק. המכל נתמך על ידי 6 עמודי בטון היוצרים בחלקו התחתון תבליט של מגן דוד. הגישה לראש המגדל נעשתה על ידי סולם מצידו החיצוני.
בקרבת המגדל קיימים מספר מבנים מראשיתה של השכונה, המוגדרים גם הם כאתרי מורשת. וביניהם בית הבאר, מבנה בו שוכן סניף של ויצו ובית כנסת.
ראו גם

פרשת הרצח בחולות תל נוף (על רצח יעקב צוואנגר)
הערות שוליים

↑  מהנעשה בשכונת מונטיפיורי, דואר היום, 27 ביולי 1931
↑  צוואנגר נרצח בשנת 1937
↑  בתקופת השיפוץ שימשה ענת כמנהלת מחוז תל אביב במועצה לשימור אתרי מורשת
קדחת הקרח

| --- | --- |
כרזת הסרט הרשמית
כרזת הסרט הרשמית
 בימוי:  כריס באק ג'ניפר לי
 הופק בידי:  פיטר דל וצ'ו איימי סקריבנר
 תסריט:  ג'ניפר לי כריס באק מארק סמית
 עריכה:  ג'ף דרהיים
 מדבבים:  אידינה מנזל קריסטן בל ג'ונתן גרוף ג'וש גד
 מדבבים בעברית:  עינת אזולאי מונה מור גילן שחף עידו רוזנברג
 מוזיקה:  כריסטוף בק
 מדינה:  ארצות הברית
 חברת הפקה:  אולפני ההנפשה של וולט דיסני
 חברה מפיצה:  חברת וולט דיסני
 הקרנת בכורה:  ארצות הברית 13 במרץ 2015 ישראל 19 במרץ 2015 (עם הסרט סינדרלה)
 משך הקרנה:  7 דקות
 שפת הסרט:  אנגלית
 סוגה:  סרט מוזיקלי, סרט לכל המשפחה, סרט הרפתקאות, סרט קומדיה, סרט פנטזיה 
 סרט קודם:  לשבור את הקרח
 סרט הבא:  ההרפתקה של אולף
 סרטים בסדרה:  לשבור את הקרח 2
 אתר רשמי
 דף הסרט ב־IMDb
 
קדחת הקרח (באנגלית: Frozen Fever) הוא סרט הנפשה קצר באורך 7 דקות, שהופק על ידי אולפני ההנפשה של וולט דיסני והופץ על ידי סרטי אולפני וולט דיסני שבבעלות חברת וולט דיסני. הסרט מתרחש לאחר אירועי הסרט "לשבור את הקרח" שיצא ב-2013, ומספר את סיפור מסיבת יום ההולדת 19 של אנה. כריס באק וג'ניפר לי חזרו לכיסא הבמאים פעם נוספת בעוד שקריסטן בל, אידינה מנזל, ג'ונתן גרוף, וג'וש גד חזרו לדבב את הדמויות כמו שדיבבו בסרט הקודם.
קדחת הקרח הוכרז לראשונה בספטמבר 2014 על ידי סמנכ"ל "הנפשות דיסני", ג'ון לאסיטר. הסרט הוצג ויצא לראשונה בבתי קולנוע לצדו של הסרט "סינדרלה" ב-13 במרץ 2015. הסרט קיבל ביקורות חיוביות ממבקרים, יחד עם דברי שבח לשיר החדש "Making Today a Perfect Day" שנכתב על ידי קריסטן אנדרסון-לופז ורוברט לופז.
עלילה

הגיע יום הולדתה ה-19 של אנה, אלזה מתכננת לה מסיבת הפתעה מיוחדת בעזרתם של קריסטוף, סוון, ואולף. אבל בעוד שהיא מובילה את אנה במסע אחר מתנות יום ההולדת שלה באמצעות חוט שמתפתל סביב הממלכה, אלזה חוטפת צינון, ושלא ביודעין מייצרת קבוצה של אנשי שלג קטנים עם כל עיטוש היוצא לה. אנשי השלג הקטנים מתחילים לפרק את הקישוטים המושקעים של מסיבת יום ההולדת בזמן שקריסטוף מנסה לעצור אותם. בעוד אלזה מובילה את אנה ברחבי הממלכה, קריסטוף, סוון, ואולף מנסים להשתלט על אנשי השלג הקטנים ולתקן את הקישוטים ולתלות אותם מחדש כמו שהיו, בדיוק בזמן לחזרתן של אנה ואלזה לטירה. לאחר שאלזה כמעט נופלת ממגדל השעון, אנה מושכת אותה חזרה ומשכנעת אותה לקחת מנוחה, והשתיים חוזרות לארמון. בארמון, בעוד אנה מופתעת מהמסיבת הפתעה שארגנו לכבודה, אלזה מתעטשת שוב ויוצרת כדור שלג ענק דרך שופר ענקי, היא נושפת בשופר והכדור שלג הענק עף ופוגע בהאנס המרצה את עונשו בבית הכלא. אז, לאחר המסיבה אלזה נשכבת במיטתה למנוחה תחת השגחתה וטיפולה של אנה. בינתיים, אולף, קריסטוף, וסוון מלווים את אנשי השלג הקטנים אל ארמון הקרח של אלזה, שם הם פוגשים את איש השלג הענק מרשמלו ונשארים איתו.
צוות השחקנים

| דמויות ומדבבים> הדמות.שם הדמות | דמויות ומדבבים> הדמות.אודות הדמות | דמויות ומדבבים> המדבב/ת.במקור / באנגלית | דמויות ומדבבים> המדבב/ת.בעברית |
| --- | --- | --- | --- |
| אנה | בת מלוכה ואחותה הצעירה של אלזה | קריסטן בל | עינת אזולאי |
| אלזה | מלכת השלג ואחותה הגדולה של אנה | אידינה מנזל | מונה מור |
| קריסטוף | מוכר קרח | ג'ונתן גרוף | גילן שחף |
| אולף | איש שלג | ג'וש גד | עידו רוזנברג |
| אוקן | בעל תחנת מסחר וסאונה | כריס ויליאמס | יובל ינאי |
| האנס | נסיך מאיי הדרום, נמצא כעת בבית כלא | סנטינו פונטאנה | לירון לב |